Valtuusto - Pöytäkirja vuosikokouksen päätöksestä 4. kesäkuuta 2002 - Pääoman korotus



Virallinen lehti nro C 186 , 06/08/2002 s. 0019 - 0020



Valtuusto Pöytäkirja vuosikokouksen päätöksestä 4. kesäkuuta 2002 Pääoman korotus (2002/C 186/09) EUROOPAN INVESTOINTIPANKIN VALTUUSTO, joka OTTAA HUOMIOON pankin toiminnan viimeaikaisen kehityksen ja luotonannon tulevaisuuden näkymät etenkin rahoitustarpeiden osalta, jotka liittyvät Keski- ja Itä-Euroopan maiden sekä Maltan ja Kyproksen jäsenyysvalmisteluihin sekä muiden tärkeimpien alojen rahoittamiseen; uudet tehtävät - kuten tietopohjaisen talouden tukeminen - jotka on annettu pankin hoidettavaksi tai jotka sitä voidaan pyytää ottamaan hoidettavakseen; sekä pankin toimintapolitiikan laajat suuntaviivat, NOUDATTAA perussäännön 4 artiklan 3 alakohtaa ja 5 artiklan 2 alakohtaa, NOUDATTAA jäsenvaltioiden yhteisiä oikeusperiaatteita, NOUDATTAA pankin tehtäviä, jotka on määrätty Euroopan yhteisön perustamissopimuksen 267 artiklassa, OTTAA HUOMIOON hallintoneuvoston pohdinnat pankin pääomavaateesta ja omien varojen tarpeesta sekä tavoitteesta pankin lainanannon tuottaman lisäarvon maksimoimiseksi määräämällä rahoitusta varten selkeät kriteerit sekä vähentämällä koko luotonantoa suuryrityksille, jotka voivat helposti käyttää pääomamarkkinoita. Lainanannon vähenemisellä ei ole vaikutusta tukialueiden suuryrityksiin. Laajentumista ajatellen valtuuston on tarkistettava suhtautumistaan lainanantoon suuryrityksille uusien jäsenvaltioiden osalta, OTTAA HUOMIOON hallintoneuvoston pohdinnat pankin pääomavaateesta ja omien varojen tarpeesta sekä tämän kokouksessaan 30. huhtikuuta 2002 tekemät seuraavat päätelmät: pankin merkittyä pääomaa pitäisi korottaa 150 miljardiin euroon; pääoman maksettu osuus pitäisi rajata 5 prosenttiin, jonka pankin tulisi rahoittaa kokonaisuudessaan sen lisärahastoista; etusijalla pitäisi ehdottomasti olla vararahaston luominen uudestaan asteittaisesti siten, että se on perussäännön mukaisesti 10 prosenttia merkitystä pääomasta, TEKI vuosikokouksessaan 4. kesäkuuta YKSIMIELISESTI SEURAAVAN PÄÄTÖKSEN: 1 pankin pääomaa korotetaan seuraavalla tavalla: 1.1 jäsenvaltioiden merkitsemää pääomaa korotetaan samassa suhteessa kuin nämä ennestään ovat merkinneet osuuksia, 1. tammikuuta 2003 lukien, 50 prosenttia 100000 miljoonasta eurosta 150000 miljoonaan euroon, minkä jälkeen osuudet ovat seuraavat (euroina): >TAULUKON PAIKKA> 1.2 pankin lisärahastot, yhteensä 3717059887 euroa, pidetään vapaina rahastoina; 1.3 vapaista rahastosta 1500000000 euroa muunnetaan merkityksi ja maksetuksi pääomaksi siten, että pankin pääomaan tehdään siirto pankin lisärahastoista; 1.4 1. tammikuuta 2003 lukien tämä pääoma on osa merkittyä ja maksettua pääomaa, jolloin pankin pääomasta maksettu määrä kasvaa 6000 miljoonasta eurosta 7500 miljoonaan euroon; 1.5 vapaista rahastoista loppuosa, 2217059887 euroa, siirretään pankin pakolliseen vararahastoon; EDELLISEN LISÄKSI VALTUUSTO, joka OTTAA HUOMIOON, että pankin perussäännön 4 artiklan 1 kohdan toisen alakohdan mukaisesti laskentayksiköksi määritellään euro, joka on Euroopan talous- ja rahaliiton kolmanteen vaiheeseen osallistuvien jäsenvaltioiden yhteinen raha, PÄÄTTI, että: 2 pankin perussääntöä muutetaan seuraavalla tavalla: 2.1 tammikuuta 2003 lukien perussäännön 4 artiklan 1 kohdan 1 alakohta kuuluu seuraavasti: "Pankin pääoma on sata viisikymmentä miljardia (150000000000) euroa, jonka jäsenvaltiot merkitsevät seuraavasti: >TAULUKON PAIKKA>" 2.2 1. tammikuuta 2003 lukien perussäännön 5 artiklan 1 kohta kuuluu seuraavasti: "Jäsenvaltiot maksavat merkittyä pääomaa määrällä, joka on keskimäärin 5 prosenttia 4 artiklan 1 kohdassa määritetyistä summista." 3 Tämä päätös julkaistaan Euroopan yhteisöjen virallisessa lehdessä. Puheenjohtaja B. Bendtsen Sihteeri F. A. W. Carpenter